Escudu de Candamu

L'escudu de Candamu, como tantos conceyos d'Asturies, carez de sanción llegal. Ye un escudu xebráu nel qu'apaez:

Nel primer cuartel: un pinu, con una culiebra y al so llau hai un páxaru, acompañen al pinu cuatro llances. Esta primera parte ye l'escudu d'armes del conceyu de Grau, al que perteneció Candamu hasta 1788.

Nel segundu cuartel: tres tables de plata, con cuatro torniellos del mesmu metal en cauna de les tables. Esta parte ye atribuyida al llinaxe de Tables de Candamu.

Cunta la historia, qu'esta familia tomó l'apellíu "de les tables" n'alcordabza de tener echao sobre'l ríu unes tables, pa que pasare don Pelayu y los sos guerreros, p'asina poder lluchar con un poderosu exércitu moriscu.

 Ver tamién 
Escudos d'Asturies

 Referencies 

 Enllaces esternos 

Candamu
Categoría:Candamu